טום וילקינסון

תומאס ג'פרי "טום" וילקינסון (באנגלית: Thomas Geoffrey "Tom" Wilkinson; 5 בפברואר 1948 – 30 בדצמבר 2023) היה שחקן קולנוע, טלוויזיה ותיאטרון אנגלי. הוא היה מועמד לפרס אוסקר לשחקן הטוב ביותר עבור תפקידו בסרט "בחדר המיטות" (2001) ולפרס אוסקר לשחקן המשנה הטוב ביותר עבור תפקידו בסרט "מייקל קלייטון" (2007). בשנת 2009, הוא זכה בפרס גלובוס הזהב ובפרס אמי לשחקן המשנה הטובה ביותר עבור תפקידו בתור בנג'מין פרנקלין במיני-סדרה "ג'ון אדמס" של רשת HBO.

ביוגרפיה
טום וילקינסון נולד בעיר לידס שביורקשייר. כשהיה ילד חי במשך שנים אחדות עם משפחתו בקנדה. חזר עם משפחתו לאנגליה כשהיה בן 11. וילקינסון למד ספרות אנגלית ואמריקאית באוניברסיטת קנט. עם סיום לימודיו באוניברסיטה נרשם לאקדמיה המלכותית לאמנות הדרמה.

ב-1980 הצטרף לרויאל שייקספיר קומפני. בין תפקידיו הבולטים בתיאטרון היו במחזות השייקספירים "המלך ליר" ו"המלט", וגילום דמותו של ת"ס אליוט בדרמה "טום וויב". ב-1986 זכה בפרס המבקרים על הופעתו במחזה של איבסן "רוחות".

באמצע שנות ה-70 של המאה ה-20 החל להופיע בטלוויזיה ובקולנוע. הופעת הבכורה שלו בקולנוע הייתה ב-1976 בסרטו של הבמאי הפולני אנדז'יי ויידה "קו הצל" על פי ספר של ג'וזף קונרד. ב-1985 שיחק לצידה של ונסה רדגרייב בסרט "ות'רבי". ב-1988 הופיע בסדרת הטלוויזיה "ראשון בן שווים", דרמה פוליטית המתארת את התקדמותם של ארבעה חברי פרלמנט בריטים המבוססת על ספרו של ג'פרי ארצ'ר. הוא גילם את בן זוגה של הלן מירן בסדרת "החשוד העיקרי". ב-1994 זכה לשבחים על הופעתו בתפקיד סת' פקסניף בסדרת הדרמה של ה-BBC עיבוד לרומן של דיקנס "מרטין צ'אזלוויט", והיה מועמד לפרס באפטא על תפקידו זה. עוד באותה שנה שיחק בסרט "נסיך ג'אטלנד", סיפורו של המלט מנקודת מבט דנית, שוב לצידה של הלן מירן.

ב-1995 הופיע בסרטו של אנג לי, "על תבונה ורגישות", ולאחר מכן ב"חוש השלג של העלמה סמילה". פריצת הדרך הקולנועית שלו הייתה ב-1997 כשהופיע בלהיט "ללכת עד הסוף", על חבורת גברים מובטלים בשפילד המנסים להרוויח כסף על ידי העלאת מופע חשפנות. וילקינסון זכה בפרס באפט"א לשחקן הטוב ביותר בתפקיד משנה על הופעתו בסרט. בעקבות הצלחת הסרט המשיך להופיע בסרטים רבים בבריטניה ובהוליווד. בין הסרטים שבהם הופיע היו "אוסקר ולוסינדה", "ויילד", "שייקספיר מאוהב", "שעת שיא", וב-2001 כיכב בסרט "בחדר המיטות" לצידה של סיסי ספייסק, שעליו היה מועמד לפרס האוסקר.

ב-2002 שיחק בסרט הטלוויזיה "הסערה המתפרצת", על חיי צ'רצ'יל בשנות השלושים, בכיכובם של אלברט פיני וונסה רדגרייב. ב-2003 היה מועמד לפרס אמי ולפרס גלובוס הזהב על תפקידו בסרט "Normal". אחר כך הופיע כפטרון של הצייר ורמיר בסרט "נערה עם עגיל פנינה".

ב-2004 שיחק בסרטו של צ'ארלי קאופמן "שמש נצחית בראש צלול", בתפקיד מדען שפיתח שיטה למחיקת זכרונות אנושיים לפי דרישה. עוד באותה שנה גילם את דמותו של "טאפי" בסרט "אישה טובה" על פי המחזה מניפתה של ליידי וינדרמיר של אוסקר ויילד. ב-2005 שיחק ב"שקרים נפרדים" לצידה של אמילי ווטסון, ובתפקיד הגנגסטר קרמיין פלקונה בסרט "באטמן מתחיל".

ב-31 בדצמבר 2004 קיבל את אות מסדר האימפריה הבריטית (OBE) על תרומתו כשחקן דרמטי.

ב-2007 זכה במועמדות נוספת לפרס האוסקר, כשחקן המשנה הטוב ביותר על תפקידו בסרט "מייקל קלייטון".

ב-2008 זכה בפרס אמי ובפרס גלובוס הזהב על משחקו במיני סדרה "ג'ון אדמס", שעסקה בחייו של הנשיא השני של ארצות הברית.

ב-2014 גילם את נשיא ארצות הברית לינדון ג'ונסון בסרט "סלמה" העוסק באירועי המצעדים מהעיר סלמה באלבמה למונטגומרי הבירה בשנת 1965 אשר הונהגו על ידי מרטין לותר קינג כחלק מהמהפכה לסיום ההפרדה הגזעית והענקת זכות הצבעה חופשית לתושבי מדינות הדרום השחורים.

בשנת 2016 שיחק בדרמה הביוגרפית של אוליבר סטון, "המרגל סנודן", בו גילם את איוון מקסקיל, לצד ג'וזף גורדון-לוויט. באותה שנה שיחק בסרט "הכחשה" את עורך הדין שהגן על דברה ליפשטדט במשפט הדיבה שניהל נגדה מכחיש השואה דייוויד אירווינג.

תפקידו האחרון היה ב-2023 בסדרת הטלוויזיה "ללכת עד הסוף" המבוססת על חיי גיבורי הסרט באותו השם לאחר 26 שנה. בניגוד לתפקידו הדומיננטי בסרט, היה תפקידו בסדרה קטן ומשני.

ב-1988 נישא לשחקנית דיאנה הרדקאסל. לבני הזוג שתי בנות, אליס ילידת 1989 ומולי ילידת 1992.

נפטר ב-30 בדצמבר 2023.

פילמוגרפיה
 שנה שם שם באנגלית תפקיד הערות 1976 Smuga cienia שף רנסום עיבוד פולני ל"קו הצל" מאת ג'וזף קונרד 1983 Spyship מרטין טיילור סדרת טלוויזיה (6 פרקים)1984 פארקר Parker טום A Pocket Full of Rye מפקח בילוש ניל עיבוד לספר מאת אגאתה כריסטי1985 סילביה Sylvia קית' הנדרסון ות'רבי Wetherby רוג'ר בריית'וייט1986 Sharma and Beyond ויוויאן ראשון בין שווים First Among Equals ריימונד גולד עיבוד לספר מאת ג'פרי ארצ'ר 1988 The Attic: The Hiding of Anne Frank סילברבואר 1989 First and Last סטיבן 1990 המפקח מורס Inspector Morse ג'ייק נורמינגטון בפרק "The Infernal Serpent" Paper Mask ד"ר ת'ורן סרט טלוויזיה 1991 החשוד העיקרי Prime Suspect פיטר רולינס 1993 בשם האב In the Name of the Father גרנט ריצ'רדסון 1994 כומר Priest האב מתיו תומאס מידה כנגד מידה Measure for Measure הדוכס מרטין צ'זלוויט Martin Chuzzlewit סת' פקסניף היה מועמד לפרס באפט"א לטלוויזיה לשחקן הטוב ביותר A Business Affair בוב נסיך ג'אטלנד Prince of Jutland הרדוונדל 1995 על תבונה ורגישות Sense and Sensibility מר דשווד 1996 הרוח והחושך The Ghost and the Darkness רוברט בומונט Eskimo Day יו לויד 1997 חוש השלג של העלמה סמילה Smilla's Sense of Snow פרופ. לויין ללכת עד הסוף The Full Monty ג'רלד ארתור קופר פרס באפט"א לשחקן הטוב ביותר ויילד Wilde המרקיז מקווינסברי אוסקר ולוסינדה Oscar and Lucinda יו סטרטון Cold Enough for Snow יו לויד היה מועמד לפרס באפט"א לטלוויזיה לשחקן הטוב ביותר 1998 האומנת The Governess מר צ'ארלס קבנדיש שעת שיא Rush Hour תומאס גריפין / ג'ונאטו שייקספיר מאוהב Shakespeare in Love יו פנימן מועמדות לפרס באפט"א לשחקן המשנה הטוב ביותר1999 לרכוב עם השטן Ride with the Devil אורטון בראון Molokai: The Story of Father Damien האח ג'וזף דוטון 2000 נערי אסקס Essex Boys ג'ון דייק הפטריוט The Patriot ג'נרל צ'ארלס לורד קורנווליס כמעט טיפשים Chain of Fools רוברט בולינגדוורת' 2001 בחדר המיטות In the Bedroom מאט פאולר פרס אינדפנדנט ספיריט לשחקן הטוב ביותרפרס חוג מבקרי הקולנוע של ניו יורק לשחקן הטוב ביותרמועמדות לפרס אוסקר לשחקן הטוב ביותרמועמדות לפרס באפט"א לשחקן הטוב ביותרמועמדות לפרס גילדת שחקני המסך לשחקן הטוב ביותר בסרט קולנוע חיים אחרים Another Life מר קרלטון האביר השחור Black Knight סר נולטה ממלבורו 2002 הסערה המתפרצת The Gathering Storm סר רוברט ונסיטרט חשיבותה של רצינות The Importance of Being Earnest הכומר צ'זיובל 2003 נורמל Normal רוי "רות'" אפלווד סרט טלוויזיה של HBO נערה עם עגיל פנינה Girl with a Pearl Earring פיטר וון רייבר 2004 לו רק If Only נהג מונית פיקדילי ג'ים Piccadilly Jim בינגלי קרוקר שמש נצחית בראש צלול Eternal Sunshine of the Spotless Mind ד"ר הווארד מירזוויאק המין היפה Stage Beauty ברטרטון אישה טובה A Good Woman טאפי 2005 Ripley Under Ground ג'ון ובסטר באטמן מתחיל Batman Begins קרמיין פלקונה גירוש השדים של אמילי רוז The Exorcism of Emily Rose האב מור שקרים נפרדים Separate Lies ג'יימס מנינג מועמדות לפרס חוג מבקרי הקולנוע של לונדון לשחקן השנה 2006ליל המכנסיים הלבנים The Night of the White Pants מקס האגאן הנשיקה האחרונה The Last Kiss סטיבן 2007 Dedication רודי הולט חלומה של קסנדרה Cassandra's Dream הווארד מייקל קלייטון Michael Clayton ארתור אדנס פרס חוג מבקרי הקולנוע של לונדון לשחקן המשנה של השנהפרס סטלייט לשחקן המשנה הטוב ביותרמועמדות לפרס אוסקר לשחקן המשנה הטוב ביותרמועמדות לפרס גלובוס הזהב לשחקן המשנה הטוב ביותר - סרט קולנועמועמדות לפרס גילדת שחקני המסך לשחקן המשנה הטוב ביותר 2008 ג'ון אדמס John Adams בנג'מין פרנקליןספירה חוזרת Recount ג'יימס בייקרמועמדות לפרס גלובוס הזהב ולפרס אמי לשחקן הראשי הטוב ביותר בסדרת דרמה. רוקנרולה RocknRolla לני קול מבצע ואלקירי Valkyrie פרידריך פרום עוד מספר A Number סלטר 2009 משחק כפול Duplicity הווארד טולי 44 Inch Chest ארצ'י The Gruffalo שועל דיבוב Jackboots on Whitehall גבלס דיבוב 2010 סופר הצללים The Ghost Writer פול אמט Burke and Hare ד"ר רוברט נוקסהקנוניה The Conspirator רוורדי ג'ונסון 2011 הצרעה הירוקה The Green Hornet ג'יימס רידמשפחת קנדי The Kennedys ג'וזף קנדי האבמיני-סדרה The Debt סטפן The Gruffalo's Child שועל משימה בלתי אפשרית 4 Mission: Impossible – Ghost Protocol יו"ר יחידת IMF2012 מלון מריגולד האקזוטי The Best Exotic Marigold Hotel גרהאם Fury חאווייר2013 הפרש הבודד The Lone Ranger לת'אם קול בל Belle לורד מנספילד עבירה Felony הבלש קרל סאמר2014 מלון גרנד בודפשט The Grand Budapest Hotel סופר אנשים טובים Good People מפקח בילוש ג'ון הולדן סלמה Selma לינדון ג'ונסון2015 Unfinished Business טימותי מקווינטרס החתונה של ג'ני Jenny's Wedding אדיילד קטן Little Boy פר. אוליברעצם בגרון Bone in the Throat צ'ארלי2016 הבחירה The Choice ד"ר שפ המרגל - סנודן Snowden איוון מקאסקיל הכחשה Denial ריצ'רד רמפטון This Beautiful Fantastic אלפי סטיבנסון 2017 The Kennedys: After Camelot ג'וזף קנדי מיני-סדרה2018 פרויקט טיטאן  The Titan פרופ' מרטין קולינגווד הנסיך המאושר  The Happy Prince דאן 2020 Burden טום גריפין בלגרביה Belgravia פרגרין רוזן ברוקנהרסט מיני-סדרה 2021 SAS: Red Notice ויליאם לואיס Dr. Bird's Advice for Sad Poets ד"ר בירד 2023 ללכת עד הסוף The Full Monty ג'רלד ארתור קופר 6 פרקים

קישורים חיצוניים



הערות שוליים

קטגוריה:שחקני קולנוע וטלוויזיה אנגלים
קטגוריה:קצינים במסדר האימפריה הבריטית
קטגוריה:זוכי פרס סאנדנס
קטגוריה:בוגרי האקדמיה המלכותית לאמנות הדרמה
קטגוריה:זוכי אמי בפריים טיים: שחקן משנה במיני-סדרה או בסרט
קטגוריה:זוכי פרס גלובוס הזהב: טלוויזיה: שחקן משנה
קטגוריה:לידס: אישים
קטגוריה:אנגלים שנולדו ב-1948
קטגוריה:אנגלים שנפטרו ב-2023